Møsvatn

Møsvatn ehk Møsvann on järv Norras Telemargi maakonnas Vinje vallas (väike osa järvest on Tinni valla territooriumil). Järv on osa Skiensvassdragetist.

Järvel on ebakorrapärane kolme haruga kuju.

Järve pikkus on kuni umbes 40 km.

Veehoidla rajamist alustati aastal 1903.Flomberegning for Måna ved Rjukan (016.HZ). Norges vassdrags- og energidirektorat, 2004, vaadatud 31.03.2015. Järve veepinna kõrgust reguleeritakse alates aastatest 1904–1906Store norske leksikon Møsvassdammeni paisuga. Veetase on 918,5...900 m merepinnast. Järv on Rjukanist ülesjõge asetsevate hüdroelektrijaamade suurim veehoidla.

Tegu on pindalalt (78,43 km²) 11. järvega Norras.De største innsjøene i Norge. Norges vassdrags- og energidirektorat, 1. aprill 2009, vaadatud 31.03.2015. Veetaseme reguleerimisel kõigub pindala 78 ja 80,9 km² vahel. Ümbermõõt on 206,62 km.Dybdekart, Innsjodatabase. NVEAtlas, Norges vassdrags- og energidirektorat, vaadatud 31.03.2015.

Suurim mõõdetud sügavus on 68,5 m.

Järve kaldalt on leitud leide kiviajast.

Suurim järve suubuv jõgi on Kvenna, mis toob vett Hardangervidda edelaosa järvedest.

Järvest voolab välja Måna jõgi, mis suubub Tinnsjøsse.

Järve ääres on hajusalt talusid. Pärast järve paisutamist asetseb Møsstrandi kirik ühel järvesaarel.

Piki järve kagukallast kulgeb maantee riksvei 37, mis ühendab Raulandit Rjukaniga.

Järve nime päritolu pole selge; seda on seostatud Måna jõe nimega.

 Viited 

Kategooria:Norra järved
Kategooria:Telemargi maakond